open-index/open-wikipedia-markdown huggingface dataset:
Saalbekooievaar

[links|duimnael|'n Saalbekooievaar besig om 'n vis te vang in [Tanzanië.]]
regs|duimnael|255px|Vroulike voorbeeld in Kenia – die irisse is geel

Die **saalbekooievaar** (*Ephippiorhynchus senegalensis*) is met sy gekleurde snawel een van die kleurrykste ooievaars.

Die ooievaar kry sy naam van die saalvormige geel gedeelte aan die bokant van sy snawel. Die dieet van die saalbekooievaar bestaan hoofsaaklik uit vis, wat hy in vlak water vang. Volwasse mannetjies word ongeveer 150&nbsp;cm hoog, terwyl vroulikes minstens 10&nbsp;cm kleiner is, met 'n vlerkspan van . 'n Verdere duidelike verskil tussen die twee geslagte is oogkleur; by die mannetjie is die oë bruinerig en by die wyfies geel. 

Die voëls lewe gewoonlik in pare saam en maak nes in bome. Saalbekooievaars kom wydverspreid oor die hele Afrika voor, maar nie op Madagaskar nie. In teenstelling met die meeste ooievaarsoorte trek hierdie voëls nie, hul woon of bly meestal in dieselfde gebied.

## Ander name 
* Wetenskaplike naam: *Ephippiorhynchus senegalensis*
* Engelse naam: *Saddle-billed Stork*
* Nederlandse naam: *Zadelbekooievaar*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Bronnelys 
* Newman se Voëls van Suider-Afrika; 

## Verwysings
Bloemfonteinse Stadskouburg

Die **Bloemfonteinse Stadskouburg** is ’n teater in Markgraaffstraat, Bloemfontein.

## Geskiedenis 
Dit is op 15 April 1959 ingewy as een van die eerste formele stadskouburge in die land. Die eerste opvoering was *Hellersee* deur W.A. de Klerk. Die Bloemfonteinse Teatergroep en Bloemfontein Repertory Society het die teater met sy 464 sitplekke gebruik vir ballet, opera en toneel. Dit het later die eerste tuiste van Sukovs geword.  

Van die talle opvoerings in die Stadskouburg was Frank Staff se balletproduksie van N.P. van Wyk Louw se *Raka*, die Nasionale Toneelgeselskap se *The Prisoner* met André Huguenet in sy laaste rol in 1961, *Moeder Courage* met Anna Neethling-Pohl in 1973 en N.P. van Wyk Louw se omstrede *Die Pluimsaad Waai Vêr* in 1966 waarvoor Van Wyk Louw deur die destydse eerste minister, dr. Hendrik Verwoerd, aangeval is. Hoewel Sukovs later na die Sand du Plessis-teaterkompleks getrek het, is die Stadskouburg steeds gebruik, veral deur toer- en amateurgeselskappe.

Die gebou het die afgelope tyd verwaarloos geraak.

## Verwysings
Bloemfonteinse Teatergroep

Die **Bloemfonteinse Teatergroep** was ’n Afrikaanse toneelgeselskap wat op 13 September 1946 in Bloemfontein gestig is ná ’n besoek van Anna Neethling-Pohl. Een van die stigterslede was Anna Richter-Visser. 

Die groep se eerste opvoering was *Die Kersspel* in Desember 1946 in die ou Grand-teater. Toe die Grand se gebou onveilig raak, is verskeie ander geboue gebruik totdat die Bloemfonteinse Stadskouburg in 1959 gebou is. Teen die laat 1990's was die groep nog aktief in die stadskouburg, die Sterrewagteater en verskeie restaurante.

## Verwysings
Sterrewagteater

Die **Sterrewagteater** is ’n sterrewag op Naval Hill in Bloemfontein wat in 1978 deur Sukovs in ’n teater omskep is. 

## Geskiedenis 
Die Lamont-Hussey-sterrewag is in 1928 voltooi en het aan die Universiteit van Michigan behoort. Die bestuur daarvan is later deur die Universiteit van die Vrystaat oorgeneem. Teen 1971 is dit egter nie meer gebruik nie en in 1972 is dit gesluit. Aangesien die Universiteit van Michigan nie meer die gebou kon gebruik nie, het hulle dit aan die Bloemfonteinse munisipaliteit geskenk en dit het daarna ’n paar jaar lank leeg gestaan. 

In 1978 het die munisipaliteit dit aan Sukovs beskikbaar gestel om vir eksperimentele teater te gebruik en hulle het die gebou in 'n teater omskep. Dit is heeltemal rond met ’n halfmaanvormige verhoog en 119 sitplekke. Dit het in 1979 geopen met ’n Sukovs-produksie van *Die Huigelaar*, ’n Afrikaanse vertaling van Molière se *Tartuffe*,  onder spelleiding van Jannie Gildenhuys. In 1997 het die Vrystaat-ensemble die bedryf van die teater oorgeneem en dit opgeknap.

Die teater het intussen in onbruik geraak. Dit is in 2006 laas gebruik.

## Verwysings
Samuel Pepys

**Samuel Pepys** ['piːps] (* 23 Februarie 1633 in Londen; † 26 Mei 1703 in Clapham naby Londen) was 'n staatssekretaris in die admiraliteit van die Koninkryk van Engeland, president van die *Royal Society* en afgevaardigde in die Engelse Laerhuis. 

Alhoewel Pepys nie oor enige seevaartkennis beskik het nie, is hy danksy sy harde werk en sy goeie administratiewe aanleg in sy loopbaan bevorder om uiteindelik as staatssekretaris van die Engelse admiraliteit onder koning Karel II en sy opvolger Jakobus II te dien. Sy invloed en sy hervormings het 'n beslissende rol by die vroeë professionalisering van die Koninklike Vloot gespeel.

Samuel Pepys staan vandag veral bekend vir die breedvoerige dagboek wat hy as jong man tussen 1660 en 1669 bygehou het - 'n kroniek van die politieke en maatskaplike gebeure in die tydperk van die Stuart-Restaurasie onder koning Karel II wat vir die eerste keer in die 19de eeu gepubliseer is. Pepys se dagboek, waarin persoonlike onthullings met ooggetuie-verslae van opspraakwekkende gebeure soos die Groot Plaag (Swart Dood) van Londen in 1665, die Groot Brand van Londen in 1666 en die Tweede Engels-Nederlandse Oorlog gekombineer word, is een van die belangrikste primêre bronne oor die Restaurasie-tydperk. Hierdie historiese periode, wat op die Engelse burgeroorloë gevolg het, is oorheers deur die stryd tussen die steeds meer selfbewuste parlement en die Stuart-koningshuis met sy absolutistiese neigings, maar ook deur die groei van vroeë kapitalisme en die opkomende bourgeoisie.

Hy het ook alledaagse ervaringe gedeel wat belangrike brokkies inligting bevat het, soos bv. sy spesiale aantekening in sy joernaal van sy eerste kennismaking met die koning van die lekkergoedwêreld: sjokolade. Hy beskryf die genot van hierdie drankie wat hy gesmaak het.

## Verwysings
James Norval

**James Norval** (1908 – 1970) was 'n Suid-Afrikaanse teater- en filmakteur. Hy werk aanvanklik vir die *Hendrik Hanekom Geselskap*. In 1934 tree Hanekom af om 'n teaterskool in Bloemfontein te open. Norval begin sy eie groep, die *James Norval Geselskap* en toer met stukke soos *Die Verlore Siel*, *Vadertjie Langbeen*, *Dracula* en *Gebeurtenis in die Nag*.

Norval was met die aktrise Anna Cloete getroud. Hul enigste kind, Paddy Norval het soms saam met hulle opgetree.

Die Suid-Afrikaanse Akademie vir Wetenskap en Kuns het hom in 1967 vereer met sy Erepenning vir Toneelkuns.

## Filmografie 
As akteur:
* Kruger Miljoene, 1967
* Gevaarlike Spel, 1962
* Voor sononder, 1962 as gas in hotel
* Geheim van Onderplaas, 1962
* Stropers van die Laeveld, 1962
* *The Hellions*, 1961 as winkeleienaar (nie gekrediteer nie)
* Spore in die Modder, 1961
* *Last of the Few*, as Paul Kruger
* Nooi van my Hart, 1959 as mnr. Brand
* Paul Krüger, 1956 as Paul Krüger
* 'n Plan is 'n Boerdery, 1954
* Sarie Marais, 1949 as Hendrik
* Die kaskenades van Dr. Kwak, 1948
* Lig van 'n Eeu, 1942

As regisseur:
* Spore in die Modder, 1961

## Verwysings
Die Bywoners

**Die Bywoners** was ’n Afrikaanse toneelgeselskap wat in Johannesburg gestig is deur die akteurspaar Schalk Jacobsz en Elma Potgieter.

Die geselskap het in 1981 die eerste vertaling van Athol Fugard se *Hello and Goodbye* onder regie van Jan Engelen in die Markteater opgevoer met die titel *Hallo en Koebaai*. Ander stukke sluit in *Die Eensame Vlug*, Potgieter se eenvrouvertoning *Darling Blossom*, *Die Wildsboudjie* deur Fritz Steyn, Corlia Fourie se *Hoer of Heilige*, *Moervrug* (’n verwerking van Engemi Ferreira se novelle *Die Jaar toe my Ma begin Sing het*), *Laetitia Kom Terug* (’n klugtige eenvrouvertoning wat Elma geskryf het) en Fugard se *Boesman en Lena*. Jacobsz het baie van die stukke se regie gedoen of self daarin gespeel.

Op 27 September 2000 het Die Bywoners weer ná ’n ruk die teaterdeure in ’n gehuurde saal in Braamfontein geopen met die produksie *Sol y Sombra* (Son en Skaduwee), ’n aand van Uys Krige-poësie.

Jacobsz en Potgieter is albei later deur die ATKV Centurion vereer vir hul bydrae oor meer as drie dekades tot Afrikaanse toneel.

## Verwysings
Die Koffiehuis

**Die Koffiehuis** in Kaapstad is van 1915 af vir amateurtoneel gebruik, onder meer vir die bekende Koffiehuis-konserte. 

Op 11 Mei 1934 is die eerste opvoerings ook daar gehou van die Kaapstadse Afrikaanse Toneelvereniging (KAT) – *Rooibruin Blare* en *Ruwe Erts*, albei deur H.A. Fagan. Die KAT se opvoerings is tot in 1940 daar gehou.

## Verwysings
Maracay

**Maracay** is 'n stad in die noorde van Venezuela en is die hoofstad van die deelstaat van Aragua. Die stad het 'n bevolking van 955&nbsp;362 in 2011 gehad en het 'n oppervlakte van 311,52 km², terwyl die metropolitaanse gebied 'n bevolking van 1&nbsp;150&nbsp;000 en 'n oppervlakte van 911,57 km² het. 

Maracay is net suid van die Karibiese See en aan die ooskus van die Valenciameer geleë. Die stad is op 5 Maart 1701 deur die Spaanse biskop Diego de Baños y Sotomayor gestig.

## Eksterne skakels
Ciudad Guayana

**Ciudad Guayana** is 'n stad in die ooste van Venezuela in die deelstaat van Bolívar. Die stad het 'n bevolking van 1&nbsp;050&nbsp;283 in 2001 gehad en het 'n oppervlakte van 3&nbsp;200&nbsp;km². Ciudad Guayana is aan die suidelike bank van die Río Orinoco net suidwes van die monding in die Atlantiese Oseaan geleë. Dit is op 2 Julie 1961 as industriële stad gestig.
Ernest Oppenheimer-teater

Die **Ernest Oppenheimer-teater** is ’n teater in Welkom in die Vrystaat. Dit is genoem na Welkom se stigter, Ernest Oppenheimer, 'n bekende Suid-Afrikaanse sakeman en die stigter van die diamantkartel wat deur die maatskappy De Beers beheer is.

## Geskiedenis 
Die teater is in 1968 gebou. Dit is deel van die Welkomse Burgersentrum en is ontwerp om opera, ballet, musiek en toneel aan te bied. Dit het plek vir sowat 750 mense. Die teater is op 15 Februarie 1968 geopen met *Die Bedelaarstudent*, ’n Afrikaanse vertaling van Carl Millöcker se *Der Bettelstudent* (1882). Dit is deur Sukovs gebruik en was ook gewild onder amateurgeselskappe. 

## Brand 
In Oktober 2011 het ’n brand in die teater uitgebreek tydens ’n vertoning deur ’n vlamdanser en miljoene rande se skade is aangerig. Nadat meer as ’n jaar gesloer is weens onderhandelings met die teater se versekeringsmaatskappy, is in Januarie 2013 eindelik aangekondig dat die herstelwerk aan die teater sou begin.  

## Verwysings 
## Eksterne skakels 
*Die Ernest Oppenheimer-teater se amptelike webtuiste
Bank (finansiële instelling)

duimnael|300px|ABSA Bank se hoofkantoor

'n **Bank** is 'n finansiële instelling waar geld bewaar of geleen kan word. Iemand se geld kan in 'n bank geplaas (gedeponeer) word vir veilige bewaring, en later weer daaruit onttrek word. Die bank kan ook 'n lening aan mense verskaf met die ooreenkoms om die geld later, gewoonlik met rente, terug te betaal. Die mense wat 'n bank bedryf word bankiers genoem.

Banke verdien (onder andere) inkomste uit die rente wat hulle op lenings ontvang. Sommige banke gebruik ook die geld wat hulle van deposito's ontvang om in nuwe ontwikkelings of besighede te belê en sodoende meer geld te verdien.

Geld kan van een persoon of instansie se rekening na die rekening van 'n ander persoon oorgedra word. Om dit te kan doen moet die eerste persoon die tweede persoon se bankrekening en bankkode ken. Internasionale betalings is vereenvoudig deur die bekendstelling van die IBAN (*International Bank Account Number*) wat die rekeningnommer, bankkode en die landkode op 'n standaardwyse (ISO 13616) kombineer.

Die meeste lande het 'n bank wat deur die staat daargestel is om die hoeveelheid geld wat in omloop is te beheer. So 'n bank word 'n sentrale bank genoem. 'n Sentrale bank stel rentekoerse vas en reik banknote en munte uit. In meeste moderne lande funksioneer die sentrale bank onafhanklik van die staat.

Die woord *bank* kom van die Italiaanse word *banco*, wat "werkbank" beteken. Italiaanse handelaars het in die Middeleeue langs banke gesit terwyl hulle oor die leen en uitleen van geld gekibbel het.

## Banke in Suid-Afrika 
Suid-Afrika se nasionale bank is die Suid-Afrikaanse Reserwebank. Van die ander bekende banke sluit in:
* Absa
* Eerste Nasionale Bank
* Nedbank
* Standard Bank
* Capitec Bank

Eertydse banke sluit in Saambou en Volkskas.

## Sien ook 
* Kitsbank, outomatiese tellermasjien (OTM)

## Eksterne skakels 
*
El Alto

**El Alto** (Spaans vir "die hoogte"; Aymara: *Altu pata*) is 'n voorstad net wes van die Boliviaanse regeringsetel, La Paz en die tweede grootste stad van die land ná Santa Cruz de la Sierra en voor La Paz. Die stad was tot 1985 deel van La Paz. Die hoogste internasionale lughawe ter wêreld is in die stadsgebied geleë.
Cartagena, Colombia

**Cartagena** (Spaans: *Cartagena de Indias*, "Cartagena van Wes-Indië") is 'n stad in die noordooste van Colombia aan die kus van die Karibiese See suidwes van Barranquilla en die monding van die Río Magdalena. Die stad is op 1 Junie 1533 deur Spaanse conquistadores gestig en is na Cartagena in Spanje genoem. Cartagena is die hoofstad van die departamento Bolívar en die vyfde grootste stad van Colombia. Die historiese stadskern van Cartagena is in 1984 deur Unesco as 'n wêrelderfenisgebied gelys.

## Geskiedenis 
duimnael|links|Die Engelse aanval onder Edward Vernon op Cartagena in 1741
Die stad is op 1 Junie 1533 deur Pedro de Heredia gestig en het gou ná Meksikostad die tweede belangrikste stad in die Nuwe Wêreld geword. Die stad was goed verdedig met 29 forte en dik mure van 40-voet. Ten spyte daarvan is die stad aangeval deur Franse magte in 1544 en ook deur Francis Drake in 1585 wat die stad beset het en dit teruggee het nadat 'n som geld aan hom betaal is. In 1697 het die Franse die stad oorgeneem en dit verlaat nadat $5&nbsp;000&nbsp;000 betaal is. In 1741 het die Engelse admiraal Edward Vernon egter nie daarin geslaag om die stad te beset nie.

Dit was die eerste stad wat sy onafhanklikheid van Nieu-Granada verklaar het. Simón Bolívar het die stad ook gebruik as basis om Venezuela te bevry. Die seerowers van Barataria, onder leiding van Jean Lafitte wat Britse en Spaanse skepe geteiken het, het sy basis hier gehad. Die stad het daarna in die hande van die Spaanse generaal Pablo Morilla geval; as gevolg van hulle hardkoppige weerstand en wrede straf het die stad die bynaam *Heroic City* verwerf. In 1821 is die stad weer bevry en by Groot-Colombia ingelyf.

## Bron 
* ''Collier's Encyclopedia'', Crowell-Collier Educational Corporation, Volume 20, Bladsy 485.

## Eksterne skakels 
*  
*  Amptelike webwerf
*
Cartagena

Die naam Cartagena kan beteken:

* Cartagena, Colombia, 'n stad in die noordooste van Colombia aan die kus van die Karibiese See.
* Cartagena, Spanje, 'n hawestad en vlootbasis aan die Mediterreense kus van Spanje.
Jaco Reinach

**Jaco Reinach** (Ceres, 1 Januarie 1962 – Kroonstad, 21 Januarie 1997) was 'n Springbok-rugbyspeler en -atleet.

Reinach is die laaste persoon wat Springbokkleure in atletiek én rugby kon verwerf, omdat die Springbokkleure daarna tot rugby beperk is.  Hy was ten tyde van sy dood ná veertien jaar steeds die SA rekordhouer in die 400&nbsp;m met ’n tyd van 45,01&nbsp;sekondes, wat hy op 15 April 1983 in Bloemfontein opgestel het en het in vier rugbytoetse twee drieë gedruk. Vir die Springbokke het hy in 1986 op vleuel uitgedraf. Reinach se rekord is eers in April 2011 oortref deur die 400&nbsp;m-hekkiesatleet LJ van Zyl, die voormalige Bloemfonteinse skole-atleet. Hy het die Suid-Afrikaanse senior rekordhouer in die 400 m-hekkies geword op die Geelbladsye- Tussenprovinsiale Atletiekbyeenkoms in Germiston toe hy, ook 'n oudleerling van Grey-kollege, die 400&nbsp;m in 44,86&nbsp;s. wen en die vinnigste oud-Grey-leerling in dié nommer in die roemryke atletiekgeskiedenis van die skool geword het. Reinach het bykans 28 jaar (April 1983) vantevore die Suid-Afrikaanse rekord in die 400&nbsp; m op die Suid-Afrikaanse senior kampioenskap voor sy tuisskare in Bloemfontein opgestel.

Reinach het sy Springboktoetsdebuut op 10 Mei 1986 gemaak teen die Nieu-Seelandse Kavaliers op Nuweland in die eerste toetswedstryd waarin die Bokke aangevoer is deur Naas Botha. Die ander nuwelinge in die Springbokspan daardie dag was Uli Schmidt, Gert Smal, Christo Ferreira, Jannie Breedt en Wahl Bartmann.  Op 31 Mei daardie jaar speel hy in sy vierde en laaste toets, ook teen die Nieu-Seelanders.

Reinach is op Dinsdag 21 Januarie 1997, 20 dae ná sy 35ste verjaardag, dood toe sy motor buite Kroonstad van die pad geloop en omgeslaan het. Luidens ’n berig wat die volgende dag in *Beeld* verskyn het, het die ongeluk ná 14:00 gebeur toe Reinach deur ’n plas water in die pad tussen Kroonstad en Ventersburg gery het. Die motor het vermoedelik van die pad gegly, gerol en teen ’n boom gebots. Reinach is op slag dood. Hy was na Johannesburg onderweg om sake te doen. Hy het ’n onderneming in Bloemfontein, sy tuisstad, gehad wat papier aan groothandelaars verskaf het.

Toe die ongeluk gebeur, het Reinach se vrou, Annette, hul derde seuntjie verwag. Hy is die volgende maand gebore. Sy ander twee seuns, Herman en Cobus, was destyds onderskeidelik nege en ses jaar oud. Cobus het in sy pa en oupa se spore gevolg en ook Grey-kollege se eerste vyftiental gehaal. 

Jaco Reinach is ook oorleef deur sy ouers, dr. Herman en Petro Reinach, twee broers, Norman en Herman, en twee susters, Ronel en Monica. Cobus, wat op 7 Februarie 1990 gebore is, het in 2011 Durban toe verhuis waar hy in die koshuis van die Hoërskool Glenwood gaan woon en as rugbyafrigter vir die skool gewerk het. Hy is ’n skrumskakel vir die Haaie in die Curriebeker-, Vodacombeker- en Superrugbyreekse.

## Bronne 
* "Springbok Jaco Reinach sterf toe motor rol, boom tref", *Beeld*, 22 Januarie 1997.

## Verwysings 
## Eksterne skakels 
* 
* "Reinach behaal ses drieë teen die SWD", *Die Burger*, 16 April 1986.
* 
*
Sitbank

duimnael|Skets van 'n sitkamerbank.
duimnael|links|'n Tuinbank
duimnael|links|'n Sitbank van klip.
duimnael|regs|260px|'n Rusbank

'n **Sitbank**, ook 'n **rusbank** genoem, is 'n meubelstuk waarop een of meer mense kan sit. Daar word gewoonlik kortweg van 'n **bank** gepraat. Banke is langwerpig en het soms armleunings en 'n rugleuning om ekstra ondersteuning te bied. Banke sonder 'n rugleuning kan van twee kante gebruik word. In alle gevalle bied die bank sitplek vir meer as een persoon op 'n slag.

Banke word binnenshuis in sitkamers as deel van 'n bankstel aangetref, maar word ook in ander kamers gebruik. Buitekant word banke algemeen in tuine en publieke areas geplaas. Mense kan ook op 'n bank lê, hoewel dit gewoonlik nie die hoofdoel van die bank is nie. In sommige openbare ruimtes, soos lughawens, word stoele eerder as banke aangebring om te voorkom dat mense daarop lê en sodoende te veel spasie opneem.

Banke in huise en ander geboue word gewoonlik opgestop en met leer of sagte materiaal oorgetrek. Banke wat aan die elemente blootgestel is, is gewoonlik hard en van sterker materiale soos metaal, hout of klip vervaardig.

## Sien ook 
* Mae West-lippesofa
* Malvalekkersofa

## Eksterne skakels
Teks

duimnael|'n Selfoon wat 'n teks ontvang.

**Teks** kan na een van die volgende verwys:

* Die voorstelling van die geskrewe taal (letters, syfers en leestekens).
* As sinoniem vir 'n literêre werk.
* Bybelteks, 'n spesifieke gedeelte uit die Bybel, soms 'n enkele versie of fragment van 'n vers.
* Teksboek, 'n gestandaardiseerde boek vir onderrig
* In elektroniese kommunikasie en rekenaarwetenskap:
** Skoonteks, ongeformateerde teks.
** Tekslêer, 'n soort rekenaarlêer met ongeformateerde teks.
** Teks, as sinoniem vir SMS, 'n kort selfoonboodskap.

## Sien ook 
* Intertekstualiteit
* Ontvange Griekse teks
Dirk Coetzee

**Dirk Coetzee** (15 April 1945 – 7 Maart 2013) was mede-stigter en bevelvoerder van die koverte polisie-teeninsurgensie-eenheid wat op Vlakplaas gebaseer was. Hy en sy kollegas was by 'n aantal gruweldade betrokke, insluitende die moorde van Sizwe Khondile en Griffiths Mxenge. Coetzee het die sluier oor die bestaan van die eenheid in 'n 1989-onderhoud met die *Vrye Weekblad* gelig. Hiermee het hy 'n storie van die terdoodveroordeelde gevangene Almond Nofomela die vorige jaar aan 'n Johannesburgse weekblad bevestig.

Coetzee is in die latere Phokwane Plaaslike Munisipaliteit gebore en was deur die 1980's by die SAP betrokke. In 1981 is die moord op Griffiths Mxenge aan hom toegedig.

Op 4 Augustus 1997 het die Waarheid- en Versoeningskommissie amnestie aan hom toegestaan.

In 1997 is Eugene de Kock, 'n voormalige bevelvoerder van Vlakplaas, vir Coetzee se moordpoging skuldig bevind.

Coetzee het aan diabetes en kanker gely voor hy op 7 Maart 2013 aan nierversaking oorlede is.

## Sien ook 
* Wouter Basson
* Lothar Neethling
* Craig Williamson

## Verwysings
Ralph Loubser

**Ralph Loubser** is/was 'n Suid-Afrikaanse akteur.

## Filmografie 
* *Dr. med. Mark Wedmann - Detektiv inbegriffen* (TV-reeks), 1974 as Pieter Born
* *Gold*, 1974 as mynkaptein
* Die Voortrekkers, 1973
* Die Wildtemmer, 1973 as Dominee Muller
* Die Marmerpoel, 1972
* Stadig oor die Klippe, 1969
*Danie Bosman: Die verhaal van die grootste S.A. komponis, 1969, as Dr. van der Bergh
* Dr Kalie, 1968 as die Stock exchange dealer
* *King Hendrik*, 1965
* Kimberley Jim, 1963
* Voor sononder, 1962 as Chris Jordaan
* As Ons Twee Eers Getroud is!, 1962
* Die Tweede Slaapkamer, 1962
* Basie, 1961
* Die Jagters, 1960
* Rip van Wyk, 1959 as Ducktail
Arthur Swemmer

**Arthur Swemmer** was 'n Suid-Afrikaanse akteur. Hy het onder ander in André Huguenet se toneelstuk "As die mure kan praat" gespeel. Hy word later 'n welbekende TV- en filmakteur, in besonder vir sy werk saam met Jamie Uys.

## Filmografie 
* *Diamantendetektiv Dick Donald* (TV-reeks), 1971 as Sire Henry
* *Stop Exchange*, 1970
* Die Vervlakste Tweeling, 1969
* Vrolike Vrydag die 13de, 1969
* Oupa for Sale, 1968 as Oupa van der Poel
* Die Professor en die Prikkelpop, 1967 as Vermooten
* *The Second Sin*, 1966 as Thomas Warren
* Kavaliers, 1966
* *All the Way to Paris*, 1966 as Anzonia
* *Finden Sie Livingstone! - Die Suche nach dem verschollenen Forscher und Missionar* (TV-fliek), 1966 as Dr. Kirk
* *King Hendrik*, 1965
* *Tokoloshe*, 1965
* *Seven Against the Sun*, 1964 as Orderly officer
* *Kimberley Jim*, 1963 as Bert Patterson
* Lord Oom Piet, 1962as Noakley
* As Ons Twee Eers Getroud is!, 1962
* Die Tweede Slaapkamer, 1962
* Basie, 1961
* Die Jagters, 1960

## Verwysings
Guwahati

**Guwahati** (Assamees: গুৱাহাটী, *Guwāhāti*; [gʊwəˈhɑ:ti]), vroeër *Pragjyotishpura* (Sanskrit: प्राग्ज्योतिषपुर) en *Durjoya* (Sanskrit: दुर्जय), is die grootste stad in die Indiese deelstaat Assam en die mees bevolkte metropolitaanse gebied in Noordoos-Indië, met 'n bevolking van 963&nbsp;429 in 2011. Die stad is aan die Brahmaputra en suid van die Himalaja, suid van die grens tot Bhoetan en die Volksrepubliek China, noord van die grens tot Bangladesj en noordwes van die grens tot Mianmar geleë.

Guwahati was een van die gasheerstede tydens die Vrouekrieketwêreldbeker 2025.

## Eksterne skakels 
*  
*   Amptelike webwerf
*
Chandigarh

**Chandigarh** (Hindi: ਚੰਡੀਗੜ੍ਹ, Pandjabi: جنذيكذه) is 'n stad en uniegebied in die noorde van Indië en die hoofstad van die twee deelstate Haryana en Punjab. Die stad is een van die mees bevolkte metropolitaanse gebiede in Noord-Indië, met 'n bevolking van 960&nbsp;787 in 2011. Chandigarh het ná die onafhanklikheid en deling van Brits-Indië die eerste nuut beplande stad geword. Ná die verdeling van die streek Punjab tussen Indië en Pakistan is met Haryana in 1947 'n nuwe deelstaat vir die Hindi-bevolking gestig. Die stad is deur die Frans-Switserse argitek Le Corbusier ontwerp.

Chandigarh was een van die Indiese gasheerstede tydens beide die Krieketwêreldbeker 1987 en die Vrouekrieketwêreldbeker 1997.

## Eksterne skakels 
*  
*  Amptelike webwerf
*
Die jagters

***Die Jagters*** is 'n Afrikaanse rolprent wat op 26 Desember 1960 deur SA Rolprentproduksies uitgereik is. Gordon Vorster was die regisseur en draaiboekskrywer.

## Genre 
Die rolprent is 'n drama.

## Hoofrolspelers 
Die hoofspelers is:
* Pieter de Bruyn	
* Ralph Loubser
* Vicki Vosloo
* Danie Smal
* Sann de Lange
* Arthur Swemmer
* Trecia Crous
* Johan Vermeulen
* Harry Mekela

## Storielyn 
Twee broers, albei wildbewaarders, is verlief op dieselfde meisie. Die een pleeg 'n moord en slaan op vlug. Nét een mens kan hom in die digte bos opspoor - sy broer.

## Sien ook 
* Lys van Afrikaanse rolprente
Opvlamster

’n **Opvlamster** is ’n veranderlike ster wat soms vir ’n paar minute ’n onvoorspelbare, dramatiese toename in helderheid ondergaan. Daar word geglo sulke opvlammings is soortgelyk aan sonvlamme. Die toename in helderheid is dwarsoor die spektrum, van X-strale tot radiogolwe. Die eerste opvlamsterre, V1396&nbsp;Cygni en AT&nbsp;Microscopii, is in 1924 ontdek. Die bekendste een is egter UV&nbsp;Ceti, wat in 1948 ontdek is. Vandag word soortgelyke opvlamsterre geklassifiseer as "UV&nbsp;Ceti-tipe veranderlike sterre" (afkorting: UV). 

Opvlammings kan elke paar dae plaasvind of, soos in die geval van Barnard se Ster, baie minder gereeld. Die meeste opvlamsterre is dowwe rooi dwergsterre. 

## Eksterne skakels 
*UV Ceti and the flare stars, Autumn 2003 Variable Star of the Season deur dr. Matthew Templeton, AAVSO(www.aavso.org)
*Stellar Flares - D. Montes, UCM.
Solapur

**Solapur** (Marathi: सोलापूर, *Solāpūr*), vroeër *Sholapore*, is 'n stad in die Wes-Indiese deelstaat Maharasjtra, met 'n bevolking van 951&nbsp;118 in 2011. Die stad is die vierde grootste metropolitaanse gebied in die deelstaat en is in die suidweste daarvan geleë. Die belangrikste nywerheidsektor van die stad is katoenbedryf en sekswerkers.
Hubli-Dharwad

**Hubli-Dharwad** of **Hubballi-Dharwad** (Kannada: ಹುಬ್ಬಳ್ಳಿ-ಧಾರವಾಡ, *Hubbaḷḷi-Dhāravāḍa*, [ˈhubːʌɭːi ˈd̪ʱaːrʌʋaːɖʌ]) is die tweede grootste stad in die Wes-Indiese deelstaat Karnataka ná Bangalore, met 'n bevolking van 1&nbsp;349&nbsp;563 in 2011. Hubli-Dharwad bestaan uit die twee susterstede Hubli en Dharwad en is in 1962 gestig.
Kitakyushu

**Kitakyushu** (Japannees: 北九州) is 'n stad met 983&nbsp;037 inwoners (2011) in  Wes-Japan, op Kioesjoe-eiland. Die burgemeester is Kenji Kitahashi. Die oppervlakte is 486,81&nbsp;km². Die naam van die stad beteken "Noord-Kioesjoe". Kitakyushu is halfpad tussen Tokio en Sjanghai geleë. Die stad is op 10 Februarie 1963 gevorm uit die stede Moji (門司市, *-shi*), Kokura (小倉市, *-shi*), Tobata (戸畑市, *-shi*), Yahata (八幡市, *-shi*) en Wakamatsu (若松市, *-shi*).
Chiba

**Chiba** (Japannees: 千葉市) is 'n stad met 962&nbsp;624 inwoners (2012) in  Sentraal-Japan, op Honsjoe-eiland. Die burgemeester is Toshihito Kumagai. Die oppervlakte is 272,08&nbsp;km². Die naam van die stad beteken "duisend blare". Chiba net 40 kilometer suidoos van die Japannese hoofstad Tokio aan die Tokio-baai geleë. Die stad is op 1 Januarie 1921 gestig.
Johor Bahru

**Johor Bahru** is die tweede grootste stad van Maleisië ná Subang Jaya en voor die hoofstad Kuala Lumpur en lê net noord van Singapoer. Die stad het 'n bevolking van 1&nbsp;463&nbsp;800 in 2010 gehad en het 'n oppervlakte van 185 km². Dit is die hoofstad van die deelstaat Johor en is die grootste stad in die suide van Maleisië asook die mees suidelike stad op die Eurasiese vasteland.
Adriaan de Vooght

Ds. **Adriaan de Vooght** (Amsterdam, 1636 of '37 - Batavia, 1674) was die vierde predikant in Suid-Afrika en van 1667 tot 1674 die vierde leraar van die NG gemeente Kaapstad nadat sy drie voorgangers, di. Joan van Arckel (1665 - 1666), Johannes de Vooght, waarskynlik sy tweelingbroer (26 Februarie tot 23 November 1666) en Petrus Wachtendorp (November 1666 - Februarie 1667), nie een langer as 'n jaar aan die Kaap gebly het nie. Die eerste en derde is hier oorlede en die tweede het na Oos-Indië vertrek. 

Adriaan en Johannes de Vooght is saam op 25 Mei 1657 op twintigjarige leeftyd aan die Universiteit van Leiden as student in die godgeleerdheid ingeskryf. Tussen Julie 1663 en Julie 1664 is hulle saam deur die Klassis van Leiden geëksamineer en beroepbaar gestel. 

Op 23 Februarie 1665 is hulle saam vir die predikdiens in Indië aangeneem. Adriaan het Holland egter eers op 26 Desember 1666 met die skip De Handelaar verlaat en op 10 Mei 1667 in die Kaap aangekom, waar hy op 22 Mei vir die eerste keer die Avondmaal bedien het.

Ds. Adrianus de Vooght was iemand met 'n baie swak gesondheid en dit het aan die Kaap vererger. By tye was dit van so 'n aard dat hy nie in staat was om op Sondae twee keer te preek nie en soms kon hy glad geen dienste waarneem nie. Hy het aan hewige koliek gely en veral gedurende die laaste twee jaar van sy verblyf aan die Kaap het dit baie vererger.

Op 8 Februarie 1674 het hy verlof gevra om na Indië verplaas te word in die hoop dat hy deur die verandering van klimaat beterskap sou kon ondervind. Dit is toegestaan en op 21 Mei het hy in Batavia aangekom, waar hy nog in dieselfde jaar oorlede is.

Hy was getroud met Anna Meranus. 

## Kaapse predikante tydens die 17de eeu 
# Joan van Arckel (ook Johannes), 1665 - 1666
# Johannes de Vooght, 26 Februarie tot 23 November 1666
# Petrus Wachtendorp, November 1666 - Februarie 1667
# **Adriaan de Vooght**, 1667 - 1674
# Rudolphus Meerlandt, 1674 - 1675
# Petrus Hulsenaar, 1675 - 1677
# Johan Frederick Stumphius, Mei 1678
# Johannes Overney, 1678 - 1687
# Johannes van Andel, 1687 - 1689
# Pierre Simond, 1688 – 1702
# Leonardus Terwoldt, 1689 - 1693
# Hercules van Loon, 1695 - 1697
# Petrus Kalden, 1697 - 1707

## Bronne 
* Engelbrecht, prof. dr. S.P. 1952. *Die Kaapse predikante van die sewentiende en agtiende eeu*. Kaapstad en Pretoria: H.A.U.M.-De Bussy.
Batam

**Batam** is 'n eiland en 'n stad in die noordweste van Indonesië en lê net suid van Singapoer. Die stad het 'n bevolking van 1&nbsp;153&nbsp;860 in 2010 gehad en het 'n oppervlakte van 415&nbsp;km². Dit is 'n vryhandelsgebied en maak deel uit van die ekonomiese groei driehoek tussen Indonesië, Maleisië en Singapoer.

## Eksterne skakels 
*  
*  Amptelike webwerf van Batam
Akhdam

**Al-Akhdam**, **Akhdam** of **Achdam** (enkelvoud vorm *Khadem*, wat *kneg* in Arabies beteken; ook *Al-Muhamasheen* of *die gemarginaliseerdes*) is 'n etniese groep in Jemen. Hulle word van die meerderheid van die bevolking onderskei weens hul Negrito-agtige gesigkenmerke. Hulle word op die laagste sosiale vlak geag en doen hoofsaaklik nederige werkies in die groot stede. Daar is tussen 500&nbsp;000 en 1&nbsp;000&nbsp;000 Akhdam in Jemen.

## Eksterne skakels 
* The International Solidarity Network: The Al-Akhdam in Yemen
* The Akhdam of Yemen - A photogallery by The New York Times
* In pictures: Yemen's 'lowest of the low'
Inverness Caledonian Thistle FC

**Inverness Caledonian Thistle Football Club** (ook bekend as *Caley Thistle* of *ICT*) is ‘n Skotse sokkerklub in Inverness wat tans in die Scottish Championship speel. Die klub is in 1994 gestig toe Caledonian FC en Inverness Thistle FC saamgesmelt het. Die span se tuisveld is die Tulloch Caledonian Stadium (kapasiteit: 8&nbsp;000 sitplekke) wat aan die kus van die Moray Firth langsaan die Kessock-brug geleë is.

## Eksterne skakels 
* Amptelike webwerf
Erfgooier

duimnael|De Erfgooier, standbeeld aan die Kerkstraat, Hilversum. Gemaak deur Hans Bayens, 1977.
**Erfgooier** is 'n benaming vir 'n boer in die Gooi ('n streek in Nederland), wat gebruiksregte van Floris V verkry het en hul afstammelinge wat tot in die vorige eeu geboer het. Die gebruikersregte is deur Floris V van Holland in die dertiende eeu aan hulle toegeken. Een van die gebruiksregte was die reg om vee te 'skaar' (laat graas) op gemeenskaplike gronde, 'meenten' genoem. Die erfgooiervolk was vergeleke hul tydgenote bevoorreg omdat heelwat boere in andere plase nog horige was terwyl die erfgooiers altyd vry boere gewees is.  

Deur die loop van die jare het die erfgooiers gereeld in konflik gekom met koninge en edele. Baie maghebbers het gestreef om die regte van die erfgooiers te ontneem, maar het nooit geslaag hierin. 

'n Erfgooier kan jy alleen wees, as jy kon bewys dat jou voorouers in hierdie streek vanaf die dertiende eeu of langer geboer het. 

Die erfgooiers het gewoon in die dorpe Laren, Blaricum, Huizen, Hilversum, Bussum en die stad Naarden.

Die erfgooiersgeskiedenis reik uit van 968 tot in 1979.
Floris V van Holland

**Floris V van Holland** (Leiden, 24 Junie 1254 - Muiderberg, 27 Junie 1296) was die graaf van Holland en Zeeland gewees. Sy bynaam was 'Der Keerlen God' wat 'Die god van die boere' beteken.
Radiale snelheid

duimnael|regs|Die metode om eksoplanete om sterre te vind deur middel van radiale snelheid, berus op afwykings in die snelheid van die ster wat veroorsaak word deur die swaartekraginvloed wat die (nie-sigbare) planeet daarop uitoefen terwyl dit om die ster wentel. Afwykings vanweë ’n planeet se invloed kan bepaal word deur die ster se snelheid met tussenposes te meet.

**Radiale snelheid** is die snelheid van ’n voorwerp reg na of weg van ’n waarnemer. In sterrekunde verwys dit meestal na spektroskopiese radiale snelheid, dus snelheid soos bepaal deur liguitstraling. ’n Voorwerp met ’n aansienlike radiale snelheid sal onderworpe wees aan die Doppler-effek: die frekwensie van die lig wat ’n voorwerp uitstraal, neem af as dit wegbeweeg van die waarnemer (rooiverskuiwing) en neem toe as dit in die rigting van die waarnemer beweeg (blouverskuiwing).  

Die radiale snelheid van ’n ster of ander verafgeleë liggewende voorwerp kan akkuraat gemeet word deur ’n hoëresolusie-spektrum te neem en die gemete golflengte van bekende spektraallyne te vergelyk met laboratoriummetings. ’n Positiewe radiale snelheid dui daarop dat die afstand tussen die waarnemer en die voorwerp toeneem; ’n negatiewe radiale snelheid beteken die afstand neem af. William Huggins het in 1868 die radiale snelheid van Sirius met betrekking tot die Son geraam, gebaseer op die waargenome rooiverskuiwing van die ster se lig.

In baie dubbelsterre veroorsaak die wenteling van die onderskeie sterre om mekaar afwykings in die radiale snelheid van verskeie kilometers per sekonde. Radiale snelheid kan gebruik word om die verhouding tussen die massas van die sterre te raam, asook sekere wenteleienskappe soos eksentrisiteit en die halwe lengteas. Dieselfde metode word gebruik om eksoplanete om sterre te ontdek. 

## Verwysings
Kerkstraat-bomontploffing

Die **Kerkstraat-bomontploffing** was 'n aanval wat Umkhonto we Sizwe, die militêre vleuel van die ANC, op 20 Mei 1983 in Kerkstraat in Pretoria geloods het. 'n Motorbom is hiervoor gebruik wat 19 mense gedood en 217 beseer het (waaronder verskeie swartmense). Dit word as een van die grootste aanvalle deur die ANC in sy stryd teen apartheid beskou.

Die motorbom met 40 kg plofstof is buite Nedbank Plein in Kerkstraat-Wes gelaat om teen 4:30 nm op 'n Vrydagmiddag af te gaan. Die teiken was die Suid-Afrikaanse Lugmag (SALM) wat meeste van die kantore in die gebou gehuur het. Omdat dit teen spitstyd afgegaan het, is verskeie burgerlike persone egter ook gedood en beseer. Die hanteerders van die bom, Freddie Shangwe en Ezekial Maseko, sterf ook in die ontploffing, nadat dit 10 minute te vroeg afgegaan het. Ten minste 20 ambulanse is ingespan om die dooies en gewondes af te voer.

## Waarheid- en Versoeningskommissie 
In 1997 en 1998 maak die ANC voorleggings aan die Waarheid- en Versoeningskommissie (WVK) wat aan die lig bring dat die aanval deur 'n spesiale operasie-eenheid van die ANC se Umkhonto we Sizwe onder bevel van Aboobaker Ismail georkestreer is. Sulke eenhede is deur Oliver Tambo, die ANC se president, in 1979 gemagtig. Ten tye van die aanval het hulle aan Joe Slovo as hoof van personeel gerapporteer, en Tambo het toestemming vir die operasie gegee.

Volgens die ANC se voorlegging is die aanval geloods in reaksie op 'n Suid-Afrikaanse grensaanval in Lesotho in Desember 1982, waarin 42 ANC-ondersteuners en burgers omgekom het, en vir die sluipmoord op Ruth First, 'n ANC-aktivis en vrou van Joe Slovo in Maputo, Mosambiek. Die voorlegging beweer ook dat 11 van die slagoffers van die Kerkstraat-bom SALM-personeel was, en dus 'n militêre teiken was. Die regsverteenwoordiger van sommige slagoffers het aangevoer dat 'n aanval op administratiewe personeel, insluitende telefoniste en tiksters, nie as 'n geldige militêre teiken beskou kan word nie.

Tien MK-kaders, insluitende Aboobaker Ismail het vir amnestie vir hierdie daad (asook ander ontploffings) aansoek gedoen. Die aansoek is ​op verskeie gronde teengestaan, insluitende dat dit 'n terroriste-aanval was en dat dit disproporsioneel in verhouding tot die politieke doel was. Die WVK het bevind dat die aantal burgerlikes versus militêre personeel wat gedood is onduidelik is. Statistiek van die Suid-Afrikaanse Polisiediens het aangedui dat 7 lede van die SALM gedood is. Die kommissie het bevind dat minstens 84 van die beseerdes lede van die SALM of van sy werknemers was. Die amnestie is uiteindelik deur die WVK toegestaan.

Kritici van Nelson Mandela probeer sy betrokkenheid te bewys met hierdie aanhaling uit sy boek: "As a leading member of the ANC’s executive committee, I had ‘personally signed off’ in approving these acts of terrorism." Hierdie teks kom egter nie in sy boek voor nie.

## Verwysings
Spitzer-ruimteteleskoop

duimnael|links|Kunstenaarvoorstelling van die Spitzer-ruimteteleskoop.
duimnael|Eerste foto's van die Spitzer-ruimteteleskoop.

Die **Spitzer-ruimteteleskoop** is ’n infrarooi-ruimtesterrewag wat in 2003 deur Nasa gelanseer is. Die beplande werktyd was 2,5 jaar, met die verwagting dat dit verleng kon word tot vyf jaar of ’n bietjie langer tot die vloeibare helium aan boord, wat die stelsel koud hou, opraak. Dit het op 15 Mei 2009 gebeur. 

Die meeste instrumente is nie meer bruikbaar nie, hoewel dele van die infrarooi-kamera steeds werk en in die "warm fase" gebruik word.

## Verwysings
2MASS

**2MASS** is die mees ambisieuse projek tot dusver om hemelliggame waar te neem en te kategoriseer. Waarnemings vir die **Two Micron All-Sky Survey**

2MASS- bruin- en witdwerge binne 30 ligjare van die Aarde af sluit in:

## Verwysings 
## Eksterne skakels 
* 2MASS by IPAC
* 2MASS by UMass
William Huggins

duimnael|links|upright|Sir William Huggins in 1910
Sir **William Huggins** (7 Februarie 1824 &ndash; 12 Mei 1910) was ’n Britse sterrekundige wat veral bekend was vir sy baanbrekerswerk in astronomiese spektroskopie.

Hy is in Middlesex gebore en is later getroud met Margaret Lindsay, wat sy belangstelling in die sterrekunde gedeel en hom gehelp het in sy navorsing. Huggins het ’n privaat sterrewag in Londen gebou van waar die egpaar veral spektraallyne van verskeie hemelliggame bestudeer het. Op 29 Augustus 1864 was hy die eerste persoon wat die spektrum van ’n planetêre newel geneem het terwyl hy NGC 6543 bestudeer het. Hy was ook die eerste persoon wat tussen newels en sterrestelsels onderskei het deur te wys dat sommige, soos die Orion-newel, suiwer emissiespektra tiperend van gas het terwyl ander, soos die Andromeda-sterrestelsel, die tipiese spektra van sterre het. 

Deur die ster Sirius, wat 'n rooiverskuiwing ondergaan, in 1868 waar te neem, kon  Huggins die hipotese maak dat die ster se radiale snelheid daarmee bereken kan word.  

Huggins het die Orde van Verdienstelikheid, die Orde van die Bad en verskeie ander eerbewyse en pryse verower. Hy is in 1910 oorlede.

## Verwysings
Isaac Roberts

**Isaac Roberts** (27 Januarie 1829 - 17 Julie 1904) was ’n Walliese ingenieur en sakeman wat bekend was as amateur-sterrekundige, veral as fotograaf van newels. Hy is in 1904 oorlede.

## Verwysings
Superaarde

duimnael|350px|Twee voorstellings van moontlike superaardes, met die Aarde self heel regs.

’n **Superaarde** is ’n eksoplaneet met ’n groter massa as die Aarde, maar aansienlik kleiner as ons Sonnestelsel se kleinste reuseplanete, Uranus en Neptunus, wat albei sowat 15 aardmassas is. Die term verwys net na die massa van die planeet en nie na die oppervlaktoestande, bewoonbaarheid of ander ooreenkomste met die Aarde nie. Die alternatiewe benamings **gasdwerg** en **mini-Neptunus** word ook soms gebruik.

## Definisie 
Verskillende waardes word in bronne genoem vir ’n superaarde. Die meeste bronne gee ’n maksimum van 10 aardmassas aan (~69% van ons kleinste reuseplaneet, Uranus), en die minimum massa wissel van 1 Planete met ’n massa van meer as tien keer dié van die Aarde word "reuseplanete" genoem.

## Ontdekkings 
In die Sonnestelsel self is geen planete wat aan die vereistes voldoen nie, aangesien die grootste planeet met ’n soliede oppervlak die Aarde is, en die gasreuse se massa is minstens 14 aardmassas.

Die eerste superaardes is in 1992 deur Aleksander Wolszczan en Dale Frail om die pulsar PSR B1257+12 ontdek. Die buitenste twee planete van die stelsel se massa is omtrent vier keer dié van die Aarde.

Die eerste superaarde om ’n hoofreeksster is in 2005 deur ’n span onder Eugenio Rivera ontdek. Dit wentel om Gliese 876 en word Gliese 876 d genoem. (Twee Jupiter-grootte eksoplanete is vroeër in dié stelsel ontdek.) Die superaarde het ’n massa van 7,5 aardmassas en ’n baie kort wentelperiode van net sowat 2 dae. Vanweë sy nabyheid aan die ster (’n rooidwerg) kan sy oppervlaktemperatuur 430–650 kelvin wees.

In April 2007 het ’n span onder Stéphane Udry in Switserland die ontdekking aangekondig van die eerste twee superaardes binne ’n ster se bewoonbare sone, waar vloeibare water op die oppervlak moontlik is: om die ster Gliese 581. Albei lê aan die kant van die bewoonbare sone. Gliese 581 c het ’n massa van minstens 5 aardmassas en is 0,073 AE van die ster af. Dit is dus aan die "warm" kant van die bewoonbare sone, met ’n geskatte gemiddelde temperatuur van −3 en 40 grade Celsius (sonder inagneming van atmosferiese invloede). Gliese 581 d is sowat 0,22 AE van die ster af en het ’n massa van 7,7 aardmassas.

Die jongste waarneming van ’n superaarde was op 7 Januarie 2013, toe sterrekundiges van die Kepler-sending die ontdekking van KOI-172.02 aangekondig het – ’n planeet baie soos die Aarde wat binne die bewoonbare sone om ’n ster wentel wat met die Son ooreenstem. Dit is dus ’n "groot kandidaat om buiteruimtelike lewe te huisves".

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Juche-toring

Die **Juche-toring** (amptelik die **toring van die Juche idee**) is 'n monument in Pyongyang, Noord-Korea. Die toring is vernoem na die beginsel van Juche, wat ontwikkel is deur Kim Il Sung as 'n mengsel van outarkie, selfstandigheid, nasionalisme, Koreaanse tradisionalisme, en Marxisme- Leninisme.

Voltooi in 1982, is die toring opgerig op die oostelike oewer van die River Taedong, direk oorkant Kim Il Sungplein aan die ander kant van die rivier. Dit is gemaak om Kim Il Sung se 70ste verjaardag te herdenk. Kim Jong-il word amptelik aangedui as die toring se ontwerper.

Die 170m hoë struktuur is 'n viersydige tapse spits van 150m (die hoogste in graniet), wat 25.550 blokke bevat (365 × 70, een vir elke dag van Kim Il Sung se lewe, uitgesonderd aanvullende dae), beklee met 'n wit keursteen met sewentig verdelers en bekroon met 'n 20m hoë, 45 ton sware, verligte metale fakkel. Dit is moontlik om die toring te beklim (daar is 'n hysbak) en daar is 'n wye uitsig oor Pyongyang vanaf die uitkykpunt net onder die fakkel. In die basis van die toring is daar ontvangskamers waar soms video's getoon word oor die toring se ideologiese belang. Dit word aangeneem dat dié toring op die Washington-monument gemodelleer is, wat dit oortref met minder as 'n meter in hoogte. Die Juche-toring is die tweede hoogste monumentale kolom in die wêreld na die San Jacinto Monument, wat 2,9m langer is.

Wat verband hou met die toring is 'n 30m hoë standbeeld wat bestaan ​​uit drie figure - een met 'n hamer, een met 'n sekel en een met 'n kwas (wat 'n geïdealiseerde werker, 'n boer en 'n skrywende intellektueel voorstel, soortgelyk aan die Russiese *werker en kolkhozvrou* standbeeld). Die drie gereedskappe vorm die kentekens van die Koreaanse Arbeidersparty. Daar is ses kleiner groepe simbole, elk 10m hoog, van ander aspekte van Kim Il Sung se ideologie. Naby die toring is ook 'n muur van 82 vriendskapsgedenkplate, na bewering van buitelandse ondersteuners.

## Galery 

Lêer: Pyongyang JucheTower.jpg
Lêer: Pyongyang Juche tower.JPG

## Notas 
## Eksterne skakels 
* Asiatiese historiese argitektuur: Juche-toring
* 125,763347 & SPN = 0.001963,0.003659 Google Maps satellietfoto
Namadi Sambo

**Mohammed Namadi Sambo** (gebore 2 Augustus 1954) is 'n Nigeriese politikus en die voormalige Adjunkpresident van Nigerië. Hy is ingesweer as adjunkpresident op 19 Mei 2010. Hy het 'n opleiding as argitek gevolg en is 'n alumnus van die Ahmadu Bello Universiteit in Zaria.

## Vroeë lewe, onderwys, en vroeë loopbaan 
Mohammed Namadi Sambo is gebore op 2 Augustus 1954 in Zaria, Kaduna Staat, Nigerië. Hy het die Baptist Laerskool bygewoon in Kakuri, Kaduna voor die bywoning van Kobi Primêre Skool in Bauchi en Dorpsskool No 1 in Zaria. Van 1967 tot 1971, het hy Regering Sekondêre Skool bygewoon het, nou Alhuda-Huda College, in Zaria. Hy het die Skool vir Basiese Studies aan die Universiteit van Ahmadu Bello, Zaria in 1972, waarna hy toelating verkry tot die Departement Argitektuur van die Universiteit van Ahmadu Bello, Zaria, waar hy in 1976 gradueer met 'n Baccalaureus-graad met Honneurs. B. Sc. (Hons). Hy het ook 'n meestersgraad (M. Sc.) Arch.

Sambo dien met die Oyo Staat Ministerie van Werke en Behuising vir die National Youth Service Corps tot Augustus 1979. In 1988 is hy aangestel as Kommissaris van Werke, Vervoer en Behuising, Kaduna. In 1990 het Namadi Sambo die diens van die Kaduna staatsregering verlaat en het hy na die privaatpraktyk teruggekeer.

## Goewerneur van Kaduna Staat 
In Mei 2007 aanvaar Mohammed Namadi Sambo  die goewerneurskap van Kaduna Staat,Nigerië. Sy termyn het op 18 Mei 2010 geëindig.
Sambo het as Goewerneur van Kaduna 'n 11-punt-agenda gehad wat fokus op die bemagtiging van die jeug en die vroue van die gemeenskap en ook op die sekuriteit vir die staat. Terwyl hy nog dien as goewerneur, is hy deur die president van Nigerië gekies om sy adjunk te word.

## Vise-president 
Na aanleiding van die dood van President Umaru Yar'Adua, het Goodluck Jonathan president geword. Jonathan het Sambo as adjunkpresident van die Federale Republiek van Nigerië benoem. Die amptelike korrespondensie vir die nominasie van Sambo vir dié posisie is deur die Nasionale Vergadering op Vrydag 15 Mei 2010 ontvang.

Op 18 Mei 2010, het die Nasionale Vergadering president Goodluck Jonathan se nominasie vir die posisie goedgekeur.

Op 19 Mei 2010, is Namadi Sambo formeel ingesweer as die adjunkpresident van die Federale Republiek van Nigerië. 

## Eksterne skakels 
* [Http://www.arewaonline-ng.com/ Arewaonline webwerf]
* [Http://www.namadisambo.com/ Sambo se webwerf] 
* [Http://www.kadunastate.gov.ng/speeches.htm Index van toesprake deur Gov Sambo van die Kaduna Afkorting webwerf]
Nicholas Liverpool

[duimnael|links|Nicholas Liverpool met sy vrou en [Barack Obama|Barack en Michelle Obama]]
**Nicolas Joseph Orville Liverpool** (* 9 September 1934 in Grand Bay, Dominica) is 'n partylose Dominicaanse politikus wat tussen 2 Oktober 2003 en 17 September 2012 as president van dié Karibiese eilandnasie gefungeer het. Hy is deur Eliud Williams opgevolg.

Liverpool het sy akademiese opleiding aan die Universiteit van Hull ontvang en in 1960 'n baccalaureusgraad in Regte verwerf. Hy het sy studies aan die Universiteit van Sheffield voortgesit en hier in 1960 sy doktorsgraad (Ph.D.) gekry.

In 1998 is hy as Dominicaanse ambassadeur in die Verenigde State benoem – 'n amp wat hy tot en met 2001 beklee het.

## Eksterne skakels 
* Amptelike webwerf van die president se kantoor, die Statebond van Dominica

|}